section_heading: Poslije rata
paragraph_text: Različiti prirodno-geografski faktori su djelovali na prostoru općine Bugojno što je rezultiralo razvitkom bogate i guste riječne mreže. Hidrografsku okosnicu čini rijeka Vrbas ( 192 km ), koja vode ovog prostora odvodi ka rijeci Savi, odnosno ka slivu Crnog mora. Rijeka Vrbas se obrazuje na izvorištu koje se nalazi na 1782 m n.v. ispod Zec planine, a na 603m n.v. ulazi na teritorij Bugojna i teče kroz njega dužinom od oko 36 km. Rijeka Vrbas teče s jugo-jugoistoka općine Bugojno i dijeli je na nešto prostraniju jugozapadnu polovinu i nešto manju i rjeđe naseljenu sjeveroistočnu polovicu. Površina sliva na prostoru Bugojna je oko 1035 km, a sam sliv je osobenog asimetričnog oblika. Rijeka Vrbas ima karakterističan nivalno-pluvijalni režim. Maksimalan vodostaj ( oko 134 cm ) se javlja u mjesecu aprilu kao posljedica sniježne retenzije. Relativno viši vodostaji su i u februaru, martu, maju, a rezultat su kako otapanja snijega tako i povećane količine kiše. Minimalni vodostaji ( oko 32 cm) su u periodu avgust-septembar, a uvjetovani su manjom količinom padavina te povećanom evaporacijnom. Prosječan višegodišnji vodostaj na rijeci Vrbas je 64 cm i to za period 1980. – 2005.godina ( procjena i dijelom interpolacija).